Titulos

A sos Pabas li naran Santidade.
Custu tìtulu in totu-cantos,
però si no si faghen totu santos
su tìtulu no est sa veridade:

est solu mia terrena vanidade
chi no calzat su meritu a sos bantos,
est po ammachiare cun ispantos
sa debbilesa ‘e s'umanidade.

Sos ammaistradores de impreu
S’omine ammaistrende an sutammissu
fina a crer chi un'omine che issu

siat in terra a su postu ‘e Deu.
E naran in s'adoru: «Deu meu
danos su chelu chi nos as promissu..».

Sa chimbe 'e Cabidanni 1977